Her er årets bedste mobilkamera

Den populære amerikanske Youtuber Marques Keith Brownlee, bedre kendt som MKBHD, har med brugernees hjælp kåret årets bedste mobilkamera. 16 telefoner deltog i testen, der foregik som en blindtest – og uden yderligere omsvøb: Vinderen blev Google Pixel 6A.

Mere end 600.000 personer afgav mere end 20 millioner stemmer, så her er virkelig tale om en imponerende test. Telefonerne blev bedømt i tre kategorier, standard (peg-og-skyd), low-light og portræt. Herefter blev pointene lagt sammen for at finde vinderen.

Stemmerne skulle gives alene på billedkvaliteten – brugerne fik ikke oplyst hvilke modeller, der havde taget de enkelte billeder.

Som det ses på listen nedenfor klarer Googles Pixel-telefoner sig virkelig godt. Mens Pixel 6A vandt, indtog Pixel 7 Pro andenpladsen.

Google Pixel 6A.

Google Pixel 7 Pro (læs anmeldelse).

Asus Zenfone 9.

Oppo Find X5 Pro.

Samsung Galaxy S22 Ultra (læs anmeldelse).

Realme 10 Pro+.

Apple iPhone 14 Pro (læs anmeldelse).

Huawei Mate 50 Pro.

Asus ROG Phone 6.

Vivo X80 Pro+.

Xiaomi S12 Ultra.

OnePlus 10 Pro (læs anmeldelse).

Apple iPhone SE (3rd Gen) (læs anmeldelse).

Nothing Phone (1).

Motorola Edge 30 Ultra (læs anmeldelse).

Sony Xperia 1 IV (læs anmeldelse).

De bedste i de tre kategorier

Selv om Pixel 6A generelt har det bedste mobilkamera, vandt den ikke i en eneste af de tre kategorier. Den fik andenpladser i low-light og portræt, samt en tredjeplads i peg-og-skyd.

De bedste telefoner i hver kategori er:

Standard (peg-og-skyd): Oppo Find X5 Pro.

Low-light: Vivo X80 Pro+.

Portræt: Google Pixel 7 Pro.

Apples populære iPhone 14 Pro klarede sig temmelig middelmådigt. Den fik en samlet syvendeplads. I kategorierne scorede den bedst i portræt (femteplads) og ringest i low-light (tiendeplads). I peg-og-skyd-kategorien kom den ind som nummer seks.

De mobilkameraer, der fik færrest samlede point var Sony Xperia I IV, Motorola Edge 30 Ultra og Nothing Phone (1).

Pixel 6A vandt i øvrigt også “votes per dollar”-prisen. Altså flest stemmer i forhold til prisen. Telefonen kan købes for 3.699 kroner.

Hele testen med yderligere forklaringer kan ses i denne video fra MKBHD:

Her er årets bedste mobilkamera