Pixel 7 sælger som varmt brød

2022 blev året, hvor Googles Pixel-telefoner kom til salg i Danmark. Foruden vores lille andedam, så kom de ligeledes til salg i Indien, Holland, Norge og Sverige, udover de markeder hvor de i forvejen var tilgængelige.

Det er derfor knap så overraskende, at Pixel 7 er medvirkende til at Google netop har haft “deres bedste salgsuge nogensinde” på sine Pixel-telefoner.

“Vi har fornyligt haft vores højest sælgende uge nogensinde for Pixel, og jeg er virkelig stolt af de mange positive anmeldelser,” udtalte Alphabet (Googles moderfirma) CEO Sundar Pichai i forbindelse med offentliggørelsen af regnskabet for tredje kvartal.

De gode anmeldelser var også gældende her på iNPUT, hvor vi anmeldte flagskabet Pixel 7 Pro.

Google er kendte for at holde liv i sine Pixel-telefoner længe efter lancering. Fornyligt kom første såkaldte ‘feature drop’ til Pixel 7, der medførte en række nye funktioner.

Selvom lanceringen af Pixel 7-serien er en succeshistorie, så er der milevidt op til Apple og Samsung, som fortsat sidder tungt på mobilmarkedet. Som tweetet nedenfor fortæller, så skal Google med nuværende salgstal bruge knap 60 år, for at sælge det antal telefoner som Samsung sælger på ét år.

Sammenligningen er naturligvis ikke helt fair, da Samsung breder sig over et kæmpe sortiment.

Since Google launched Pixel phones in 2016, it's sold 27.6 million units. That's 1/10 of Samsung's 2021 sales. In other words, Google would need 60 years to sell as many phones as Samsung sells in one.

Data: IDC
— Vlad Savov (@vladsavov) October 4, 2022

Vlad Savov er techredaktør hos Bloomberg

Herhjemme er Pixel officielt tilgængelig hos Telia og Callme, som har fået eneretten blandt teleselskaberne.

Pixel 7 sælger som varmt brød